钦定古今图书集成/明伦汇编/交谊典/第092卷 > 朱子语类 > 《力行》
## 钦定古今图书集成/明伦汇编/交谊典/第092卷 > 朱子语类 > 《力行》

问：“避嫌是否？”曰：“合避，岂可不避？如‘瓜田不纳履，李下
不整冠’，岂可不避？如‘君不与同姓同车，与异姓同车
不同服’，皆是合避处。”又问：“世有刑人不娶，如上世不
贤而子孙贤，则如何？”曰：“‘‘犁牛之子骍且角，虽欲勿用，
山川其舍诸’！所谓不娶’者，是世世为恶不能改者，非
指一世而言。如‘丧父长子不娶’一句，却可疑。若然，则”
无父之女不复嫁。此不可晓。

叔蒙问：“程子说：‘避嫌之事，贤者且不为，况圣人乎！若
是有一项合委曲而不可以直遂者，这不可以为避
嫌’。”曰：“自是道理合如此。如避嫌者，却是又怕人道如
何，这却是私意。如十起与不起，便是私，这便是避嫌。
只是他见得这意思，已是大段做工夫，大段会省察
了。又如人遗之千里马，虽不受；后来荐，人未尝忘之”，
后亦竟不荐。不荐自是好，然于心终不忘，便是吃他
取奉意思不过，这便是私意。又如如今立朝，明知这
个是好人，当荐举之。却缘平日与自家有恩意往来，
不是说亲戚。亲戚自是碍法，但以相熟，遂避嫌不举他。又如有某人平日与自家有怨，到得当官，彼却有
事当治，却怕人说道因前怨治他，遂“休了。”如此等，皆
蹉过多了。